Ses duisend jaar gelede het Egiptenare die Afrika-wilde katgebruik om muise en rotte te beheer. Van hierdie mak gemaakte diere is die huis kat geteel. Alhoewel dit 'n gemaklike boomklimmer is, spandeer hierdie kat die meeste van sy tyd op die grond.
Aangesien hierdie klein lid van die kat-familie nog nie intensief bestudeer is nie, is baie min bekend oor sy gedrag. Afgesien van die verskil in die kleur van sy ore en die langer bene, kan hierdie spesie maklik vir 'n huiskat misgis word, waaraan dit so nou verwant is dat kruising moontlik is. Hierdie kat is nie sosiaal nie en aleenlopend buite die broeiseisoen. Volwasse diere is meer as waarskynlik territoriaal.
Teling: 2 - 5 kleintjies word enige tyd van die jaar na 'n dragtigheids periode van ongeveer 2 maande gebore.